**Iron Danger** on helsinkiläisen Action Squad Studiosin kehittämä ja Daedalic Entertainmentin julkaisema taktinen roolipeli.
Peli on julkaistu vuonna 2020 Windowsille. Pelin on kerrottu tulevan myös Linuxille, macOS:lle, PlayStation 4:lle ja Xbox Onelle.

Pelimekaniikassaan peli yhdistää reaaliaikaista ja vuoropohjaista strategiaa roolipelaamiseen.
Peli on ottanut paljon inspiraatiota suomalaisesta kulttuuriperimästä ja erityisesti Kalevalasta. Pelin osapuolet ovat Kalevalan kaupunki ja pohjolaisten armeija, ja pohjolaisten johtajana toimii Lowhee, lausuttuna Louhi.

Pelaaminen
----------

Pelin ympäristöä on inspiroinut Pohjoismaiden mytologia ja modernit steampunk-tyylit. Pelaaja ottaa haltuunsa Kipuna-nimisen nuoren tytön, joka saa haltuunsa kyvyn uudelleenkelata aikaa ja päihittää kuolema. Pelaajan täytyy opetella käyttämään tätä kykyä suojellakseen ihmiskuntaa ja selvitä sodasta Kalevalan kaupungin ja Pohjolaisten armeijan välillä. Seikkailun aikana pelaajan joukkoon liittyvät kaksi kumppanihahmoa, joilla on omat taitonsa ja päämääränsä. 

Pelimekaniikaltaan peli on ottanut inspiraatiota muun muassa *Divinity: Original Sinistä* ja tunnelmaltaan *My Summer Carista*.

Kehitys
-------

Action Squad Studiosin toimitusjohtaja Sami Timonen sekä pelin ohjaaja Jussi Kemppainen tutustuivat työskennellessään Studio Kombolla.*lähde?* Kemppainen ja pelin pääohjelmoija Heikki-Pekka Noronen puolestaan tutustuivat työskennellessään RedLynx Studiosilla. Alun perin Kalevala-henkisestä projektista oli tarkoitus tulla elokuva. Mukana oli runsaasti erilaisia suomalaisia pelialan tekijöitä, mukaan lukien Rovion perustaja Peter Vesterbacka. Elokuva oli tarkoitus julkaista Suomen 100-vuotisjuhlavuonna 2017.

Lopulta elokuvasta saatiin kuitenkin valmiiksi vain traileri, sillä fantasiamaailmaa suunnitellessaan tekijät päättivät muuttaa projektin elokuvasta videopeliksi. Samasta universumista kertova sarjakuva on myös ollut työn alla.*selvennä*

Pelin arvioiduksi julkaisuajaksi kerrottiin alun perin 2018–2019 vuodenvaihde. Myöhemmin julkaisu varmistui maaliskuulle 2020.

Lähteet
-------

1. 1 2 3 4 5 6 7 8 9 10  Lehtonen, Miikka: Iron Danger.  *Pelaaja*, maaliskuu 2020, nro 209, s. 28-32.
2. 1 2 3 4 5  Hämäläinen, Tuukka: Haastattelu: Tuleva suomalaispeli Iron Danger yhdistää Kalevalan steampunkiin  2.4.2018. Muropaketti. Viitattu 17.04.2018. (suomeksi)
3. ↑  Peliarviossa Iron Danger – suomalainen studio ei pelännyt tehdä jotain uutta, ja rohkeus todellakin kannatti *mikrobitti.fi*.  25.3.2020. Viitattu 16.4.2020.
4. ↑  O'Sullivan, James: Iron Danger will rise  31.8.2015. GoodNewsFinland.  Arkistoitu 17.4.2018. Viitattu 17.04.2018. (englanniksi)
5. ↑  Karttunen, Kirsti: Kalevala-trilogia ei ole Rovion ja Supercellin hanke *Helsingin Sanomat*.  20.11.2014. Viitattu 15.3.2020.
6. ↑  Muistatko kotimaisen Iron Danger -trailerin muutaman vuoden takaa? *Muropaketti.com*.  4.4.2018. Viitattu 15.3.2020.
7. ↑  Fraser, Calum: Iron Danger - Pre-Alpha signup  1.4.2018. AlphaBetaGamer. Viitattu 17.4.2018. (suomeksi)

Aiheesta muualla
----------------

* *Iron Danger* MobyGamesissa (englanniksi)
* Watson, Eric: This tactical RPG mixes real-time combat and rewinding to make you a time traveling mage *PCGamer*.  10.2.2020.  (englanniksi)